परमिशन मिलने के बावजूद जाने से इनकार, फसलों की कटाई बताई वजह
Amritpal Singh Close Associates; 9 Accused NSA Dibrugarh jail | Pappalpreet And Daljit Kalsi Family On Way To Assam  वारिस पंजाब दे मुखी अमृतपाल सिंह के खिलाफ चलाए गए अभियान में NSA लगा डिब्रूगढ़ जेल भेजे गए 9 साथियों के पारिवारिक सदस्य अभी मिलने नहीं जाना चाहते।
वारिस पंजाब दे मुखी अमृतपाल सिंह के खिलाफ चलाए गए अभियान में NSA लगा डिब्रूगढ़ जेल भेजे गए 9 साथियों से उनके पारिवारिक सदस्य अभी मिलने नहीं जाना चाहते। अमृतपाल सिंह के 9 साथियों में से 7 ने शिरोमणि गुरुद्वारा प्रबंधक कमेटी (SGPC) को अभी जाने से इनकार कर दिया है। वहीं एक्टर दलजीत कलसी का परिवार खुद डिब्रूगढ़ पहुंचेगा।
बीते दिनों DC अमृतसर की तरफ से पारिवारिक सदस्यों को 20 अप्रैल गुरुवार को मिलने की परमिशन दी गई थी। जिसकी तैयारियों के लिए 18 अप्रैल को SGPC की तरफ से सभी 9 आरोपियों के पारिवारिक सदस्यों से संपर्क किया गया ताकि 19 अप्रैल को अमृतसर से रवाना हो सकें, लेकिन 9 में से 7 पारिवारिक सदस्यों ने अभी जाने से मना कर दिया है।
फसलों की कटाई व सड़क मार्ग से जाने से किया इनकार
अधिकतर पारिवारिक सदस्यों का कहना है कि खेतों में फसलें पक चुकी हैं। इस बीच वे डिब्रूगढ़ जेल अभी नहीं जा सकते। वहीं कुछ का कहना है कि वे सड़क मार्ग से डिब्रूगढ़ नहीं जाना चाहते। उन्हें हवाई मार्ग से भेजा जाना चाहिए। लेकिन SGPC की तरफ से सड़क मार्ग से ले जाने की तैयारियां की जा रही थी।
पपलप्रीत का परिवार हुआ रवाना
SGPC को 7 आरोपियों के पारिवारिक सदस्यों ने साफ मना कर दिया। जबकि पपलप्रीत सिंह के पारिवारिक सदस्य सुबह डिब्रूगढ़ के लिए रवाना हो गए हैं। इतना ही नहीं, एक्टर व अमृतपाल सिंह के फाइनेंसर दलजीत कलसी के पारिवारिक सदस्यों ने खुद डिब्रूगढ़ जेल जाकर मिलने की बात कही। जिसके लिए वह गुरुवार सुबह दिल्ली अपने घर से सीधा रवाना हो जाएंगे और उसी दिन शाम वापस लौटेंगे।